TTA กู่ไม่กลับ Q2/59 ขาดทุนเพิ่ม 231% หลังรายได้หด
TTA กู่ไม่กลับ Q2/59 ขาดทุนเพิ่ม 231% มาที่ 30.62 ลบ. จากปีก่อนขาดทุน 9.26 ลบ. หลังรายได้หด ขณะที่ 6 เดือนแรกขาดทุนเพิ่ม 6% อยู่ที่ 261.30 ลบ. จากปีก่อนขาดทุน 247.12 ลบ. 
11 ส.ค. 2559

บริษัท โทรีเซนไทย เอเยนต์ซีส์ จำกัด (มหาชน) หรือ TTA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 30.62 ล้านบาท หรือขาดทุนสุทธิ 0.02 บาทต่อหุ้น ขาดทุนเพิ่มขึ้น 231% จากช่วงเดียวกันของปีก่อนที่มีผลขาดทุนสุทธิ 9.26 ล้านบาท หรือขาดทุนสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่ขาดทุนเพิ่มขึ้น เนื่องจากรายได้ที่ลดลงจากกลุ่มธุรกิจเรือขนส่ง
อย่างไรก็ตาม ผลการดำเนินงานช่วง 6 เดือนแรกขาดทุนสุทธิ 261.30 ล้านบาท หรือขาดทุนสุทธิ 0.14 บาทต่อหุ้น ขาดทุนเพิ่มขึ้น 6% จากช่วงเดียวกันของปีก่อนที่มีขาดทุนสุทธิ 247.12 ล้านบาท หรือขาดทุนสุทธิ 0.15 บาทต่อหุ้น
 